B हर्षवर्धन सिंह भाटी/जोधपुर. फुटवियर डिजाइन एंड डवलपमेंट इंस्टीट्यूट मंडोर से होकर गुजरते राजमार्ग 65 पर स्थित है। इसका कैंपस 14 एकड़ में फैला हुआ है। इसमें आधुनिका सुख सुविधाओं को ध्यान में रखते हुए क्लासरूम्स व हॉस्टल्स आदि का निर्माण किया गया है। यहां के सभी क्लासरूम्स तकनीकी तौर पर तैयार किए गए हैं। इसमें नई मशीनें सहित कम्प्यूटर लैब, डिजाइन स्टूडियो, कैड कैम लैब आदि व लाइब्रेरी की सुविधाएं भी दी जाती हैं। यहां आकर विद्यार्थी फुटवियर डिजाइनिंग के गुर सीखते हैं। यह एफडीडीआई के सातवें कैंपस में शुमार है जो वाणिज्य मंत्रालय के अधीन है। यहां पर लेदर डिजाइनिंग, रिटेल मैनेजमेंट और फैशन डिजाइनिंग सहित कई प्रकार के डिजाइनिंग व मैनेजमेंट के कोर्स करवाए जाते हैं।